Taago Tubin

**Taago Tubin** (sündinud 6. aprillil 1971 Võrus) on eesti lavastaja. 

## Elulugu
Taago Tubin on lõpetanud 1989. aastal Friedrich Reinhold Kreutzwaldi nimelise Võru 1. Keskkooli, 1994. aastal Viljandi Kultuurikolledži näitejuhtimise erialal ja 2008. aastal Eesti Muusika- ja Teatriakadeemia lavakunstikooli magistriõppe. Aastatel 1994–1996 täiendas ta end Eesti Humanitaarinstituudi teatriõppetooli juures. 

Tubin on olnud aastatel 1989–1990 Võru Aianduse ja Mesinduse Seltsis pottsepa abitööline, 1994–1996 Vanalinna Hariduskolleegiumi teatriprogrammi õpetaja, 1996–2000 Tartu Lasteteatri näitleja ja lavastaja, 2001–2003 Võru Harrastusteatri loominguline juht, 2003–2008 sellest välja kasvanud Võru Teatriateljee rajaja ja loominguline juht, 2008–2025 Ugala koosseisuline lavastaja. Alates 2025. aasta augustist on ta Vanemuise koosseisuline lavastaja. 

Ta on olnud ka 2014. aasta jaanuarist kuni augustini Ugala teatri loomingulise juhi kohusetäitja, 2011–2017 Tartu Ülikooli Viljandi kultuuriakadeemia etenduskunstide osakonna lektor, 2017–2018 Helsingi Ülikooli kureeritud Soome-Eesti teatriuurimisprojekti liige; aastatel 2020, 2023 ja 2025 Eesti Muusika- ja Teatriakadeemia lavakunstikooli külalislektor, 2003. aastast Eesti Lavastajate ja Dramaturgide Liidu liige (juhatuse liige 2006–2011 ja 2016–2017). 

Lisaks lavastamisele on teinud draamatekstide tõlkeid, dramatiseeringuid, stsenaariume ja tekstikollaaže ning lavastuste heli- ja muusikalisi kujundusi.

## Lavastused
(* tärniga märgitud lavastustel ka heli- ja muusikaliste kujunduste autorsus)

## Tunnustus
*2001, 2003, 2007 Eesti Kultuurkapitali Võrumaa ekspertgrupi aastapreemia
*2003 ETV kultuurisaate "OP" aasta lavastuse tiitel ("Ennola" Võru Teatriateljees)
*2006 Eesti Teatri Festivali "Draamake 2006" parima lastelavastuse auhind ("Suur kuri hunt" Vanemuises)
*2007 stipendium "Ela ja sära"
*2007 Eesti Teatrikriitikute Ühenduse Hea Teatri Auhind Võru Teatriateljeele
*2009 Võru linnavalitsuse teatriauhind
*2010, 2014, 2017, 2019 Ugala teatri kolleegipreemia
*2011 Eesti Teatriliidu sõnalavastuste muusikalise kujunduse ja originaalmuusika auhind (üks auhind koos Ruslan Trochynskyiga, teine auhind üksi)
*2012 Nägemispuudega inimeste Kuuldemängude hindamise kogu auhind parimale lavastajale ERR Raadioteatris 2010 ja 2011 valminud kuuldemängudest + parima kuuldemängu tiitel ("Puhastus")
*2018 Eesti Teatriliidu muusikaauhind (koos ooperi "Tulleminek" lavastuse meeskonnaga – Märt-Matis Lill, Jan Kaus, Taavi Kull)
*2014, 2018, 2019, 2022 Ugala teatri publikupreemia

## Välislingid
* Madis Kolk. "Persona grata: Taago Tubin"  Teater. Muusika. Kino, november 2005
* Andres Keil. Lõuna-Eesti keeltes teater, sügavalt omakultuuris sees Postimees, 26. aprill 2006
*Taago Tubin. "Kuimuudu pitäq tähtsäss umma?" Kogumik Läänemeresoome kodu, 2006
*Hilkka Eklund. "Taago Tubin – virolainen etnokosmopoliitti" – Teatteri 2007, 2
*Kristi Grünberg. Andrus Kivirähki / Taago Tubina "Helesinine vagun" (2003) - sissevaade vene multikate põlvkonna hinge? Eesti Rahva Muuseumi aastaraamat 2008
*Ilmus raamat Võru Teatriateljeest 30. märts 2009
*Valle-Sten Maiste. Taago Tubina uuspsühholoogiline teater Sirp, 16. aprill 2010
*Erni Kask. Vastab Taago Tubin Teater. Muusika. Kino, märts 2015
*Lavastaja Taago Tubina playlist epl.delfi.ee, 19. veebruar 2021
* Margus Haav. Lavastaja Taago Tubin: Elame kummalisel ajal Postimees, 1. märts 2021
* Margus Haav. Taago Tubin: Identiteedikonfliktid on nagu miiniväli Postimees, 22. märts 2022
* Taago Tubin "Teatteri kuin sauna - ohjaajan tilityksiä" Kogumik Vieraita näyttämöllä 2024
* Margus Haav. Taago Tubin: Kui mõelda üksi, et maailm on hukas, siis võib hulluks minna, jagatud mure on aga pool muret Sakala, 5. veebruar 2024